text: [{"text_idx": "#000002", "text": "Duha ka adlaw antes magsugod ang temporaryo nga pagsira sa mga patyo nangin masako na ang baligyaanay sang bulak"}, {"text_idx": "#000003", "text": "Nag amat amat naman gid damo ang naga binakal sang bulak karon nga duha na lang ka adlaw ang nabilin kag temporaryo na nga sirad-an ang mga patyo."}, {"text_idx": "#000004", "text": "Suno kay Nene Alibutdan mga tatlo ka adlaw na nga nangin maayo ang baligyaanay sang bulak."}, {"text_idx": "#000005", "text": "200 pesos ang round kag flat spray nga floral arrangement, 500 pesos naman ang one sided. Suno kay Nene kun luyag sang customer nga mas damo pa gid ang bulak pwede sa gihapon ini, may dugang lang sa balayran."}, {"text_idx": "#000006", "text": "\u201cSa subong nami naman ang baklanay kay damo naman ang customer nga nagakadto. Nagapili man lang sila sang ila nga magustuhan. Nag mahal ang bulak subong. Halin sa puno nga daan mahal na siya. Diri sa amon amo man na,\u201d suno kay Alibutdan."}, {"text_idx": "#000008", "text": "Madamo na ang naga pagaling sang pilit para sa natalana nga handa sa pista minatay."}]